têtiyang bôngsa Yunani anyumêrêpi bilih asring wontên kapuloan ingkang têbih-têbih dunungipun, sarta rêdi-rêdi parang dumadakan katingal wontên gêgana ing sanginggiling lumahipun toya sagantên, ing jaman têngahan wontên cariyos angandharakên bab ingkang winastanan ing têmbung Yunani "Famargang" inggih punika namaning kahanan ingkang lajêng tumangkar ing jaman wingking limrah winastan "Fata Morgana" wontên dene ingkang kêrêp wontên kahanan makatên punika kados-kados ing pripitanipun sagantên Mesina ing saantawisipun nagari Itali kalihan nagari Sisiliê, mirit wontênipun nama têmbung Itali ingkang lajêng pêncar limrah kangge ing akathah winastan Fata Morgana punika wau awit saking tuwuhing